آمریکانین پرزیدنتی دونالد ترامپ ایله چین دولت باشقانی شی جینپینگ، ایکی اؤلکه آراسیندا 90 گون عرضینده یئنی گؤمروک وئرگی‌سی گتیریلممه‌سی مسئله‌سینده راضی قالدی.
ترامپ ایله شی'نین آرژانتین‌داکی گؤروشمه‌سینه دایر آغ ائودن یازی‌لی آچیقلاما وئریلیب.
آچیقلامادا، ایکی لیدر آراسین‌داکی گؤروشمه'نین اوغورلو کئچدیگی و بیر چوخ مسئله‌ده راضی قالدیغی قئید ائدیلیب.
بونا گؤره آمریکا ایله چین، 90 گون عرضینده بیر راضیلیغا گلمک مقصدیله یئنی تیجارت دانیشیق‌لاریندا اولا‌جاق و بو مدت عرضینده ایکی اؤلکه ده قارشی‌لیق‌لی اولا‌راق هر هانسی بیر یئنی گؤمروک وئرگی‌سی گتیرمه‌یه‌جک.
آچیقلامادا عینی زاماندا ترامپ'ین، 1 ژانویه 2019دا 200 میلیارد دو‌لار دگرینده محصول اوچون یوزده 25ه آرتیریلاجاغی داها اوّل آچیق‌لانان گؤمروک وئرگی‌سی نیسبتی‌نین یوزده 10دا قالماسینا راضی‌لیق وئردیگی قئید اولونوب.
آچیقلامادا، اگر 3 آیلیق دانیشیق پروسه'سی‌نین سونوندا بیر آنلاشما ائدیلمزسه یوزده 10لوک وئرگی‌نین یوزده 25ه یوکسلدیله'جگینه قئید ائدیلیب.
چین'ین آمریکادان درحال اکینچیلیک محصول‌لاری ایخراج ائتمه‌یه باشلایاجاغینا ایشاره ائدیلن آچیقلامادا، چین'ین آیریجا دا اؤنملی میقداردا انرژی، صنایع و دیگر ساحه‌لرده اوره تیلن محصول‌لاردان آلا‌راق ایکی اؤلکه آراسین‌داکی " تیجارت پوزغون‌لوغونون" آزالدیلماسینا خیدمت ائدجگی بیلدیریلدی.
آچیقلامادا آیرجا چین'ین، آمریکایا فنتانیل ساتان شخص‌لره آغیر جزا‌لار نظرده توتان بیر آنلاشما دا اولدوغو قئید ائدیلیب.
ترامپ ایله شی آراسین‌داکی گؤروشمه'ده قوزئی کوره مسئله‌سی‌نین ده موذاکیره اولوندوغونا ایشاره ائدیله‌رک، "باشقان ترامپ و تورکیه جمهوریتی باشقانی شی، قوزئی کوره لیدری کیم یونگ ایله بیرلیکده کوره یاریماداسی‌نین نوکلئر‌دن تمیزلنیلمه‌سی موضوعسوندا تلاش گؤستره‌جک‌لر." قیمتلندیرمه‌سی آپاریلیب.
آچیقلامادا، شی'نین، داها اوّل تصدیق اولونمایان Qualcomm-NXP سازیشینه راضی‌لیق وئرمه‌یه آچیق اولدوغو بیلیگیسینه ده یئر وئریلیب.
